সরকারি হিসাবে সারা দেশের ৯৯ শতাংশের বেশি শিশুর বিদ্যালয়ে ভর্তি নিশ্চিত করা হয়েছে। কিন্তু প্রাথমিক শিক্ষা শেষ করার আগেই ৪০ শতাংশ শিশু বিদ্যালয় থেকে ঝরে পড়ছে। এই ঝরে পড়া শিশুগুলোই অভাব অনটনে শ্রমে যোগ দিচ্ছে। এক হিসাবে দেখা গেছে সারা দেশে শিশুশ্রমিকের সংখ্যা ৭৯ লাখ। এর মধ্যে ১৫ লাখ শিশুশ্রমিক শহরে এবং ৬৪ লাখ শিশুশ্রমিক গ্রামে কাজ করে। এর মধ্যে ৪৫ লাখ শিশু নানা ঝুঁকিপূর্ণ কাজ করে যাচ্ছে । ২ লাখ ৬০ হাজার শিশু অপেক্ষাকৃত বেশি ঝুঁকিপূর্ণ কাজে নিয়োজিত রয়েছে। এ সংখ্যা অবশ্যই বেশি ছাড়া কম হবে না আর এদের মধ্যে ৭৩.৫০ ভাগ পুরুষ ও ২৬.৫০ ভাগ নারী। কর্মক্ষেত্রে দূষিত পরিবেশে কাজ করছে ১৭ শতাংশ শিশু। ১৭ শতাংশ শিশু তাদের কর্মক্ষেত্রে মালিক দ্বারা শাসিত হয় এবং বকাঝকা শুনতে হয়। তবে ছোট বন্ধুরা, একটি বিষয় সবচাইতে বেশি উদে¦গের, সেটি হলো ২.৫০ শতাংশ শিশু কর্মক্ষেত্রে যৌন নিগ্রহের শিকার হয়। সব মিলিয়ে কন্যাশিশুদের ৫ দশমিক ৬ শতাংশ যৌন নিগ্রহের শিকার হয়।